S-134/2022

Mál þetta, sem þingfest var 28. apríl sl., og dómtekið fimmtudaginn 19. maí sl., er höfðað með ákæru lögreglustjórans á Suðurlandi þann 10. mars sl., á hendur D-kk-þgf G-kk-þgf, [...], fyrir fíkniefnalagabrot með því að hafa, að kvöldi fimmtudagsins 14. janúar 2021, á heimili sínu að A, haft í vörslum sínum í sölu- og dreifingarskyni 30 kannabisplöntur í ræktun [20- 92 cm á hæð] er samtals vógu 18.975 g og 0,9 gaf kannabislaufum, sem lögregla fann við leit í umræddu húsi og fyrir að hafa um nokkurt skeið fram til þessa dags ræktað þar framangreindar kannabisplöntur.

Telst brot ákærða varða við 2. gr., sbr. 4., 5. og 6. gr. laga um ávana- og fíkniefni nr.

65, 1974 með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærði verði dæmdur til refsingar, til að sæta upptöku á framangreindum fíkniefnum (efnaskrá nr. 45239), og búnaði til ólögmætrar ræktunar og meðferðar fíkniefna sbr. munaskrár lögreglu nr. 151210, 151211, 151212 og 151213 samkvæmt 6. og 7. mgr. 5. gr. laga nr. 65, 1974 og 2. mgr. 14. gr. reglugerðar nr. 233/2001 og til greiðslu alls sakarkostnaðar.

Ákærði kom fyrir dóminn þann 19. maí sl., og lýsti yfir að hann óskaði ekki eftir skipun verjanda. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru. Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar. Samkvæmt framlögðu sakavottorði hefur ákærði fjórum sinnum áður sætt refsingu. Þann 6. mars 2020 var ákærði fundinn sekur um vörslur fíkniefna og honum gert að sæta fangelsi í 60 daga, en fullnustu refsingarinnar var frestað skilorðsbundið. Að öðru leyti hefur sakaferill ákærða ekki áhrif við ákvörðun refsingar í máli þessu. Ljóst er að ákærði hefur með broti sínu rofið skilorð framangreinds dóms. Með vísan til 60. gr. almennra hegningarlaga nr. 19/1940, ber að taka framangreinda refsingu upp og dæma með hinu nýja broti, og ákveða refsingu ákærða í einu lagi með vísan til 77. sömu laga.

Refsing ákærða er hæfilega ákveðin fangelsi í 120 daga. Að virtum atvikum máls sem og að teknu tilliti til skýlausrar játningar ákærða allt frá upphafi, þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, eru gerð upptæk framangreind fíkniefni líkt og greinir í dómsorði. Með vísan til 7 mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, eru gerðir upptækir munir líkt og greinir í dómsorði. Með vísan til 235. gr. laga nr. 88/2008 um meðferð sakamála, með síðari breytingum, ber að dæma ákærða til greiðslu alls sakarkostnaðar, sem nemur samkvæmt yfirliti lögreglu samtals 249.061 kr., auk 94.240 kr. vegna þóknunar lögmanns sem viðstaddur var húsleit við rannsókn málsins.

S-kvk-nf I-kvk-nf, löglærður aðstoðarmaður dómara, kveður upp dóm þennan.

DÓMSORÐ:

Ákærði, D-kk-nf G-kk-nf, sæti fangelsi í 120 daga.

F resta skal fullnustu refsingarinnar og skal hún falla niður að liðnum tveimurárum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Gerðar eru upptækar 30 kannabisplöntur, samtals 18.975 g og 0,9 gaf kannabislaufum, sbr. efnaskrá lögreglu nr. 45239.

Gerður er upptækur búnaður til ólögmætrar ræktunar og meðferðar fíkniefna sbr. munaskrá lögreglu nr. 151210, 151211, 151212 og 151213.

Ákærði greiði allan sakarkostnað, 343.301 krónur.

S-kvk-nf I-kvk-nf.